अमरीका दे नमें प्रशासन ने आतंकवाद दा खात्मा करने गित्तै सख्त कदम चुक्कने दी नेई छड़ी घोशना कीती बलके पाकिस्तान इच पनपा करदे दुनिया दे सभनें थमां खतरनाक तालिबान ते अलकायदा आतंकवादियें उप्पर काबू पाने गित्तै सख्त कदम बी चुक्के। इस्सै दे तैह्‌त उसने अपने दुश्मन नम्बर वन अलकायदा दे सरगना ओसामा बिन लादेन दे बाद हाल इच बैतुल्ला मसूद गी बी हर हाल इच फगड़ने गित्तै पाकिस्तान उप्पर दबाव बनाया ते 50 लक्ख डालर दा इनाम बी रक्खी दित्ता।